CELEX: 32015D0321(01)
Language: bg
Date: 2015-03-20 00:00:00
Title: Решение на Комисията от 20 март 2015 година за назначаване на двама представители на Комисията и двама заместници в управителния съвет на Европейската агенция по лекарствата

21.3.2015   
            
            
               BG
            
            
               Официален вестник на Европейския съюз
            
            
               C 95/20
            
         РЕШЕНИЕ НА КОМИСИЯТА
   от 20 март 2015 година
   за назначаване на двама представители на Комисията и двама заместници в управителния съвет на Европейската агенция по лекарствата
   (2015/C 95/09)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 726/2004 на Европейския парламент и на Съвета от 31 март 2004 г. за установяване на процедури на Общността за разрешаване и контрол на лекарствени продукти за хуманна и ветеринарна употреба и за създаване на Европейска агенция по лекарствата (1), и по-специално член 65, параграф 3 от него,
   като има предвид, че:
   
               (1)
            
            
               През 2010 г. с Решение на Комисията от 14 декември 2010 г. за назначаване на двама представители на Комисията и двама заместници в управителния съвет на Европейската агенция по лекарствата (2) бяха назначени двама представители на Комисията и двама заместници в управителния съвет на Европейската агенция по лекарствата (наричана по-долу „Агенцията“).
            
         
               (2)
            
            
               Поради промени в организационната структура на Комисията е необходимо да бъде прието ново решение, което да замени решението на Комисията от 14 декември 2010 г. и с което да бъдат назначени двама представители на Комисията и двама заместници в управителния съвет на Европейската агенция по лекарствата,
            
         ПРИЕ НАСТОЯЩОТО РЕШЕНИЕ:
   Член 1
   Представители на Комисията в управителния съвет на Европейската агенция по лекарствата са лицата, които заемат следните длъжности и упражняват следните функции:
   
               1)
            
            
               от Генерална дирекция „Здравеопазване и безопасност на храните“:
               
                           а)
                        
                        
                           в качеството на член — генералният директор на Генерална дирекция „Здравеопазване и безопасност на храните“;
                        
                     
                           б)
                        
                        
                           в качеството на заместник — директорът, който оглавява дирекцията, отговаряща за лекарствените продукти, в обхвата на отговорностите на ГД „Здравеопазване и безопасност на храните“;
                        
                     
         
               2)
            
            
               от Генерална дирекция „Вътрешен пазар, промишленост, предприемачество и МСП“:
               
                           а)
                        
                        
                           в качеството на член — директорът, който оглавява дирекцията, отговаряща за лекарствените продукти в обхвата на отговорностите на ГД „Вътрешен пазар, промишленост, предприемачество и МСП“;
                        
                     
                           б)
                        
                        
                           в качеството на заместник — началникът на отдела, който отговаря за лекарствените продукти в обхвата на отговорностите на ГД „Вътрешен пазар, промишленост, предприемачество и МСП“.
                        
                     
         Член 2
   Настоящото решение се прилага към лицата, които заемат, включително и временно, постовете, упоменати в член 1, към датата на приемане на настоящото решение, или към всяко лице, което е техен приемник на посочените постове.
   Член 3
   Генералните директори на ГД „Здравеопазване и безопасност на храните“ и ГД „Вътрешен пазар, промишленост, предприемачество и МСП“ информират председателя на управителния съвет и изпълнителния директор на Агенцията за имената на лицата, които заемат длъжностите, посочени в член 1, както и за всякакви промени, свързани с тях.
   Член 4
   Решение на Комисията от 14 декември 2010 г. за назначаване на двама представители на Комисията и двама заместници в управителния съвет на Европейската агенция по лекарствата се отменя.
   Настоящото решение влиза в сила в деня след деня на публикуването му в Официален вестник на Европейския съюз.
   
      Съставено в Брюксел на 20 март 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 136, 30.4.2004 г., стр. 1.
   
      (2)  ОВ C 340, 15.12.2010 г., стр. 17.